CELEX: 32018R0161
Language: mt
Date: 2017-10-23 00:00:00
Title: Regolament Delegat tal-Kummissjoni (UE) 2018/161 tat-23 ta' Ottubru 2017 li jistabbilixxi eżenzjoni de minimis għall-obbligu tal-ħatt l-art għal ċertu sajd ta' ħut pelaġiku żgħir fil-Baħar Mediterran

2.2.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 30/1
            
         REGOLAMENT DELEGAT TAL-KUMMISSJONI (UE) 2018/161
   tat-23 ta' Ottubru 2017
   li jistabbilixxi eżenzjoni de minimis għall-obbligu tal-ħatt l-art għal ċertu sajd ta' ħut pelaġiku żgħir fil-Baħar Mediterran
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1380/2013 tal-Parlament Ewropew u tal-Kunsill tal-11 ta' Diċembru 2013 dwar il-Politika Komuni tas-Sajd, li jemenda r-Regolamenti tal-Kunsill (KE) Nru 1954/2003 u (KE) Nru 1224/2009 u li jħassar ir-Regolamenti tal-Kunsill (KE) Nru 2371/2002 u (KE) Nru 639/2004 u d-Deċiżjoni tal-Kunsill 2004/585/KE (1), u b'mod partikolari l-Artikolu 15(7) tiegħu,
   Billi:
   
               (1)
            
            
               Ir-Regolament (UE) Nru 1380/2013 għandu l-għan li jelimina progressivament l-iskartar tal-ħut fis-sajd kollu tal-Unjoni bl-introduzzjoni tal-obbligu tal-ħatt l-art għall-qabdiet ta' speċijiet li huma soġġetti għal-limiti ta' qbid jew għal daqsijiet minimi.
            
         
               (2)
            
            
               Skont l-Artikolu 15(1)(a) tar-Regolament (UE) Nru 1380/2013, l-obbligu tal-ħatt l-art għandu japplika għas-sajd ta' ħut pelaġiku żgħir mill-1 ta' Jannar 2015. Għas-sajd inkwistjoni, l-Artikolu 15(6) tar-Regolament (UE) Nru 1380/2013 jagħti s-setgħa lill-Kummissjoni biex tadotta dispożizzjonijiet għall-implimentazzjoni tal-obbligu ta' ħatt l-art (“pjanijiet għall-iskartar”) fuq bażi temporanja permezz ta' att delegat u għal perjodu ta' mhux iżjed minn tliet snin.
            
         
               (3)
            
            
               Ir-Regolament Delegat tal-Kummissjoni (UE) Nru 1392/2014 (2) li jistabbilixxi pjan ta' rimi għal ċertu sajd ta' ħut pelaġiku żgħir fil-Baħar Mediterran. Dak il-pjan għall-iskartar japplika għal sajd ta' ħut pelaġiku żgħir bl-użu fis-sajd bix-xbieki tat-tkarkir u/jew bit-tartaruni tal-borża (sajd għall-inċova, għas-sardin, għall-kavalli u għas-sawrell). Sabiex jiġu evitati spejjeż sproporzjonati tal-qabdiet mhux mixtieqa, ir-Regolament jippermetti r-rimi ta' perċentwal żgħir ta' qabdiet ta' speċijiet li huma soġġetti għal daqsijiet minimi kif imsemmi fl-Anness III tar-Regolament tal-Kunsill (KE) Nru 1967/2006 (3) (“l-eżenzjoni de minimis”).
            
         
               (4)
            
            
               Il-pjan għall-iskartar stabbilit mir-Regolament Delegat (UE) Nru 1392/2014 se jiskadi fil-31 ta' Diċembru 2017. Barra minn hekk, ma ġewx adottati miżuri bl-iskop li tiġi speċifikata l-eżenzjoni de minimis fi pjan multiannwali lil hinn mill-31 ta' Diċembru 2017. Biex jiġu evitati spejjeż sproporzjonati ta' ġestjoni ta' qabdiet mhux mixtieqa, huwa xieraq li tiġi stabbilita eżenzjoni de minimis skont l-Artikolu 15(7) tar-Regolament (UE) Nru 1380/2013. L-eżenzjoni de minimis għandha tapplika fiż-Żoni tal-Ftehim tal-GFCM (Kummissjoni Ġenerali għas-Sajd fil-Mediterran) koperti mill-pjan għall-iskartar attwali, li huma ż-Żoni 1, 2, 5, 6, 7, 8, 9, 10, 11.1, 11.2, u 12 (il-Punent tal-Baħar Mediterran); 17 u 18 (il-Baħar Adrijatiku); u 15, 16, 19, 20, 22, 23 u 25 (ix-Xlokk tal-Baħar Mediterran).
            
         
               (5)
            
            
               L-eżenzjoni de minimis proposta ġiet analizzata mill-Kumitat Xjentifiku, Tekniku u Ekonomiku għas-Sajd (STECF) li ma tax kummenti dwar dan, minbarra l-fatt li, fil-każijiet fejn intalab li l-perċentwal de minimis jiżdied minn 3 % għal 5 %, dan tqies li ma kienx ġustifikabbli. Fid-dawl ta' dan kollu, huwa xieraq li tiġi stabbilita eżenzjoni de minimis skont il-livell perċentwali stabbilit fir-Regolament Delegat (UE) Nru 1392/2014 u f'livelli li ma jisbqux dawk permessi skont skont l-Artikolu 15(7) tar-Regolament (UE) Nru 1380/2013.
            
         
               (6)
            
            
               Billi l-pjan għall-iskartar stabbilit mir-Regolament Delegat (UE) Nru 1392/2014 se jiskadi fil-31 ta' Diċembru 2017, jenħtieġ li dan ir-Regolament japplika mill-1 ta' Jannar 2018. L-istess bħall-pjan għall-iskartar ta' qabel stabbilit mir-Regolament Delegat (UE) Nru 1392/2014, dan ir-Regolament de minimis għandu japplika għal perjodu ta' tliet snin, jiġifieri sal-31 ta' Diċembru 2020, kif mitlub minn gruppi reġjonali ta' Stati Membri.
            
         ADOTTAT DAN IR-REGOLAMENT:
   Artikolu 1
   Suġġett u Kamp ta' Applikazzjoni
   Dan ir-Regolament jistabbilixxi eżenzjoni de minimis mill-obbligu tal-ħatt l-art għal speċijiet li huma soġġetti għal daqsijiet minimi ta' sajd ta' ħut pelaġiku żgħir bl-użu ta' xbieki pelaġiċi tat-tkarkir u/jew bit-tartaruni tal-borża fil-Baħar Mediterran (sajd għall-inċova, għas-sardin, għall-kavalli u għas-sawrell).
   Artikolu 2
   Definizzjonijiet
   Għall-finijiet ta' dan ir-Regolament, għandhom japplikaw id-definizzjonijiet li ġejjin:
   
               (a)
            
            
               “speċijiet soġġetti għal daqs minimu” tfisser kull speċi elenkata fl-Anness III tar-Regolament (KE) Nru 1967/2006;
            
         
               (b)
            
            
               “il-Baħar Mediterran” tfisser l-ilmijiet marittimi tal-Mediterran fl-Ilvant tal-linja 5°36′ tal-Punent;
            
         
               (c)
            
            
               “subżona ġeografika tal-GFCM” tfisser subżona ġeografika tal-Kummissjoni Ġenerali għas-Sajd fil-Mediterran (il-GFCM), kif iddefinita fl-Anness I tar-Regolament (UE) Nru 1343/2011 tal-Parlament Ewropew u tal-Kunsill (4);
            
         
               (d)
            
            
               “il-Punent tal-Baħar Mediterran” tfisser is-Sottożoni Ġeografiċi 1, 2, 5, 6, 7, 8, 9, 10, 11.1, 11.2 u 12 tal-GFCM;
            
         
               (e)
            
            
               “ix-Xlokk tal-Baħar Mediterran” tfisser is-Sottożoni Ġeografiċi 15, 16, 19, 20, 22, 23 u 25 tal-GFCM;
            
         
               (f)
            
            
               “il-Baħar Adrijatiku” tfisser is-subżoni ġeografiċi 17 u 18 tal-GFCM;
            
         
               (g)
            
            
               “in-Nofsinhar tal-Baħar Adrijatiku u l-Baħar Joniku” tfisser is-Subżoni Ġeografiċi tal-GFCM 18, 19 u 20;
            
         
               (h)
            
            
               “Il-Gżira ta' Malta u n-Nofsinhar ta' Sqallija” tfisser is-Subżoni Ġeografiċi tal-GFCM 15 u 16;
            
         
               (i)
            
            
               “Il-Baħar Eġew u l-Gżira ta' Kreta” tfisser is-Subżoni Ġeografiċi tal-GFCM 22 u 23.
            
         Artikolu 3
   L-eżenzjoni de minimis
   
   1.   Fis-sajd ta' ħut pelaġiku żgħir bix-xbieki pelaġiċi tat-tkarkir u bit-tartaruni tal-borża stipulat fl-Annessi I, II u III, massimu ta' 5 % tal-qabdiet annwali totali ta' speċijiet li huma soġġetti għal daqsijiet minimi jista' jiġi skartat.
   2.   Fis-sajd ta' ħut pelaġiku żgħir bit-tartaruni tal-borża stipulat fl-Annessi IV, V u VI, massimu ta' 3 % tal-qabdiet annwali totali ta' kwalunkwe speċi soġġetta għad-daqsijiet minimi jista' jiġi skartat.
   3.   B'deroga mill-Artikolu 15(1) tar-Regolament (UE) Nru 1380/2013, għandhom japplikaw il-paragrafi 1 u 2 ta' dan l-Artikolu.
   Artikolu 4
   Dħul fis-seħħ
   Dan ir-Regolament għandu jidħol fis-seħħ fl-1 ta' Jannar 2018.
   Għandu japplika sal-31 ta' Diċembru 2020.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-23 ta' Ottubru 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 354, 28.12.2013, p. 22.
   
      (2)  Ir-Regolament Delegat tal-Kummissjoni (UE) Nru 1392/2014 tal-20 ta' Ottubru 2014 li jistabbilixxi pjan ta' rimi għal ċertu sajd ta' ħut pelaġiku żgħir fil-Baħar Mediterran (ĠU L 370, 30.12.2014, p. 21).
   
      (3)  Ir-Regolament tal-Kunsill (KE) Nru 1967/2006 tal-21 ta' Diċembru 2006 dwar miżuri ta' ġestjoni għall-isfruttament sostenibbli ta' riżorsi tas-sajd fil-Baħar Mediterran u li jemenda r-Regolament (KEE) Nru 2847/93 u li jħassar ir-Regolament (KE) Nru 1626/94 (ĠU L 409, 30.12.2006, p. 11).
   
      (4)  Ir-Regolament (UE) Nru 1343/2011 tal-Parlament Ewropew u tal-Kunsill tat-13 ta' Diċembru 2011 dwar ċerti dispożizzjonijiet għas-sajd fiż-żona tal-Ftehim tal-GFCM (Kummissjoni Ġenerali tas-Sajd għall-Baħar Mediterran) u li jemenda r-Regolament tal-Kunsill (KE) Nru 1967/2006 dwar miżuri ta' ġestjoni għall-isfruttament sostenibbli ta' riżorsi tas-sajd fil-Baħar Mediterran (ĠU L 347, 30.12.2011, p. 44).
   
      ANNESS I
      
         Sajd ta' ħut pelaġiku żgħir fil-Punent tal-Baħar Mediterran
      
      
                  Subżoni Ġeografiċi tal-GFCM
               
               
                  Kodiċi tal-irkaptu
               
               
                  Irkaptu tas-sajd
               
               
                  Speċijiet fil-mira
               
            
                  1, 2, 5, 6, 7,8, 9, 10, 11.1, 11.2 u 12
               
               
                  OTM, PTM
               
               
                  xbieki pelaġiċi tat-tkarkir
               
               
                  Inċova, sardin, kavalli u sawrell
               
            
                  1, 2, 5, 6, 7, 8, 9, 10, 11.1, 11. 2 u 12
               
               
                  PS
               
               
                  tartarun tal-borża
               
               
                  Inċova, sardin, kavalli u sawrell
               
            
   
      ANNESS II
      
         Sajd ta' ħut pelaġiku żgħir fix-Xlokk tal-Baħar Mediterran
      
      
                  Subżoni Ġeografiċi tal-GFCM
               
               
                  Kodiċi tal-irkaptu
               
               
                  Irkaptu tas-sajd
               
               
                  Speċijiet fil-mira
               
            
                  15, 16, 19, 20, 22 23 u 25
               
               
                  OTM, PTM
               
               
                  xbieki pelaġiċi tat-tkarkir
               
               
                  Inċova, sardin, kavalli u sawrell
               
            
                  25
               
               
                  PS
               
               
                  tartarun tal-borża
               
               
                  Inċova, sardin, kavalli u sawrell
               
            
   
      ANNESS III
      
         Sajd ta' ħut pelaġiku żgħir fil-Baħar Adrijatiku
      
      
                  Subżoni Ġeografiċi tal-GFCM
               
               
                  Kodiċi tal-irkaptu
               
               
                  Irkaptu tas-sajd
               
               
                  Speċijiet fil-mira
               
            
                  17 u 18
               
               
                  OTM, PTM
               
               
                  xbieki pelaġiċi tat-tkarkir
               
               
                  Inċova, sardin, kavalli u sawrell
               
            
                  17
               
               
                  PS
               
               
                  tartarun tal-borża
               
               
                  Inċova, sardin, kavalli u sawrell
               
            
   
      ANNESS IV
      
         Sajd ta' pelaġiku żgħir fil-Gżira ta' Malta u n-Nofsinhar ta' Sqallija
      
      
                  Subżoni Ġeografiċi tal-GFCM
               
               
                  Kodiċi tal-irkaptu
               
               
                  Irkaptu tas-sajd
               
               
                  Speċijiet fil-mira
               
            
                  15 u 16
               
               
                  PS
               
               
                  tartarun tal-borża
               
               
                  Inċova, sardin, kavalli u sawrell
               
            
   
      ANNESS V
      
         Sajd ta' ħut pelaġiku żgħir fil-Baħar Eġew u l-Gżira ta' Kreta
      
      
                  Subżoni Ġeografiċi tal-GFCM
               
               
                  Kodiċi tal-irkaptu
               
               
                  Irkaptu tas-sajd
               
               
                  Speċijiet fil-mira
               
            
                  22 u 23
               
               
                  PS
               
               
                  tartarun tal-borża
               
               
                  Inċova, sardin, kavalli u sawrell
               
            
   
      ANNESS VI
      
         Sajd ta' ħut pelaġiku żgħir fin-Nofsinhar tal-Adrijatiku u l-Baħar Jonju
      
      
                  Subżoni Ġeografiċi tal-GFCM
               
               
                  Kodiċi tal-irkaptu
               
               
                  Irkaptu tas-sajd
               
               
                  Speċijiet fil-mira
               
            
                  18, 19 u 20
               
               
                  PS
               
               
                  tartarun tal-borża
               
               
                  Inċova, sardin, kavalli u sawrell